انساااااااااكــــــ
تهل دموع عيني من اريد انساك
بس اهواي صعبة وجرحي صبرته
صدك ماالومك من يصح اعتاب
مو طبعي الملامة وطبعي جربته
بس احساس عاشك عندي جان وياك
خلص كل حياته وبيك سالفته
جنك وية غيري واني مو وياك
اعذرني الشكوكي واني مو معصوم
بس افراك شخصك ماتحملته
ويم شاطي الحزن طشيت الجروح
وجرحك عالجرف صدكني عفته
درت وجهي ومشيت اشوية خطوات
ومثل مفطوم رديت وشبكته
مااكدر اعوفك ولااكدر انساك
واليعشك صدك مأساة قصته
صرت بس انتة اشوفك من ادير العين
وكل وجه الاشوفه اتخيلك انتة
يمعود دخيلك هذة مو انصاف
ارحم حال عاشك كلبه عذبته
محطة شوك روحي وتريلك انت بعيد
هايمتة تمر شو كلي يمته
تعدة الوكت وايست ملكاك
رديت وية جرحي وبيدي صافحته